— Больш як пяцьдзясят чалавек, у асноўным мужчыны, адгукнуліся на нашу прапанову, — расказвае кіраўнік спраў сельвыканкама Валянціна Чарнюк. – Працавалі сем’ямі, дынастыямі (Бярозкі, Кучукі, Бурыя, Тарасевічы і іншыя). Побач з Юрыем Сукманавым стараўся сынок Уладзік. У Андрэя Банецкага, Вячаслава Бычкоўскага тут ніхто не пахаваны, але прыйшлі “за кампанію” і шчыравалі не горш за іншых. Стараліся таксама Уладзімір Каліберда, Ігар Кляпкоў, Людміла Цімафеева, Андрэй Барталевіч, Андрэй Мамчур, Сяргей Гірс, Валянціна Юрасава. Дзмітрый Шымановіч для такой справы прыехаў з Узды, Аляксандр Стрыгельскі з братам Уладзімірам – з Мінска. Былі людзі з Міколкі, іншых вёсак.